17.7.2023
RO
Jurnalul Oficial al Uniunii Europene
C 252/37
Concluziile recurentei Recurenta solicită Curții: — declararea recursului drept admisibil și întemeiat; — anularea în totalitate a Ordonanței Tribunalului din 30 martie 2023 în cauza T-567/22; — admiterea în totalitate a concluziilor prezentate în fața Tribunalului și, în consecință, judecarea cauzei pe fond, — anularea Regulamentului delegat (UE) 2022/1214 al Comisiei din 9 martie 2022 de modificare a Regulamentului delegat (UE) 2021/2139 în ceea ce privește activitățile economice din anumite sectoare energetice și a Regulamentului delegat (UE) 2021/2178 în ceea ce privește publicarea de informații specifice referitoare la activitățile economice respective; și, în orice caz, — obligarea Comisiei la plata cheltuielilor de judecată.
Motivele și principalele argumente În susținerea acțiunii, recurenta invocă: — două motive prin care se solicită anularea ordonanței: 1.
Tribunalul a viciat ordonanța sa de o eroare de drept considerând, la punctele 16-27 din ordonanța atacată, că aceasta nu avea calitate procesuală activă în nume propriu, în temeiul articolului 263 al patrulea paragraf TFUE; 2.
Tribunalul a viciat ordonanța de o eroare de drept și de o eroare vădită de apreciere considerând, la punctele 28-42 din ordonanța atacată, că aceasta nu avea calitate procesuală activă în numele membrilor săi, în temeiul articolului 263 al patrulea paragraf TFUE. — cinci motive prin care se solicită anularea regulamentului: 1.
Procedura este nelegală întrucât încalcă dispozițiile Regulamentului 2020/852 din 18 iulie 2020; 2.
Au fost încălcate normele taxonomiei; 3.
Nu au fost respectate dispozițiile articolului 19 din Regulamentul 2020/852 din 18 iunie 2020, iar obiectivele nu sunt suficient de ambițioase; 4.
Nu au fost respectate criteriile generale ale dreptului Uniunii și mai precis principiul precauției prevăzut la articolul 19 din Regulamentul 2020/852; 5.
Există o incompatibilitate între investițiile în nuclear și investițiile verzi din punctul de vedere al informației financiare.